mteb/NusaParagraphEmotionClassification huggingface dataset:
Niak tong antu kasus tertentu, kanre kanreang nga anjari labbi tippa bari siagang botto kah bahan bahan na ni bolik ri lalang freezer antu memang kurang dingin tongi. Anne ri rawa sikedde petunjuk tekamma kulle ni bolik kanre kanreanga lalang freezer antu cocok ka. Wattu ta bolik ki rapat rapat anjo kanre kanreang nga antu bambang inji, uap bantu ri kanre kanreang ta kulle ak giok mae ri rate nampa na bantuk antu embun ri tutup na anjo tampak tampak ka. Anjo mi embun ka sinamperek ak netesek ki mae ri kanre kanreang ta nampa na parek mi rateang na kanre kanreang ta anjari lembab.
Paling bajik memang punna battu cakdi memangji anak2 ka niajarakmi barani sollanna tena tau kulle manfaatkangi, kamma mi anne Ilham, nasabak sanna’ mallakna ri taua, tena na ngewa wattunna nibakji-bakji ri tau maraeng, nipalakki doekna, nijagurukmi mingka merekji nasabak mallaki. Lulusukpi sikola nampa nabiya ngasengi urangna nampa nabalasak mange ri anak-anakna anjo tau lekbaka bakji’i. Bajiki kapang punna niak sanging bakjiki ri sikola, kipauangi liba gurunta, punna tena na mari manna mamo lekbakmi nipauang gurua, pauangmi liba tau toanu. Punna naissengmi tau toata kulleki pauangi ammakna anjo anak-anaka sollanna naajaraki bajik-bajik anakna painrai pakgukang kodina iareka biasa ammakji. Nasabak punna nipabe’bengi tarrusuk, sukkaraki napinra anjo pakgaukanna.
Istilah demam panggung tantuna biasami ni langngerek iarekan bahkan mungkin katte anjari sala sekre niaka lekbak mengalami nikanayya demam panggung. Lalang istilah medis demam panggung anjo nikana siagang kecemasan sosial (sosial anciety) siagang nikana poeng fobia sosial. 
Dokter spesialis kedokteran Jiwa battu ri Omni Hospital Alam Sutera Tanggerang, dr Andri SpKJ FACLP akkana, demam panggunh anjari umu na rasakan mae ri sipakrua taua. Bahkan lalang kondisi paling burukna sannak berpengaruh mae ri kesehatan mental. 
“Kecemasan sosial iamiantu kondisi riwattunna sekre tau merasa cemas siagang mallak wattunna katte harus bersosialisasi siagang berinteraksi mae ri tau maraeng pung kulle nikenal. Jari, punna katte merasa selalu mallak, galesa, pakrisik kale, bahkan mallak assigappa siagang accarita siagang lawan bicara.
Passabakkang larrona taua biasa nasabak anne salah sekrea, iamintu punna niak buru’ne niakmo bainenna surang anakna, nampa aklampai mange boya baine maraenga. Punna nikutaknangi ngura panggaukangko kamma anjo, nakuai tenaja, tala niakji kugaukang, tenaja nangngapa-apa, padahal niak ngasengmi buttinna naisseng bainenna. Nampa anjo sitojengna kulle tonji akboya buru’ne maraeng, mingka tena na gampang oamma buru’nea. Bainea anjo ammake dudui ati, jai napikkirik punna niak erok naparek. Nampa buru’nea akkalakji surang napsu biasa naboya, tenamo napikkiriki hallalaki atau tanre. Mingka punna bainea tappu’mi keputusanna erok napelak buru’nenna, aii tenamo anjo la mange ri buru’nea pole, bajikangngang boyai maraenga daripada mange ri kau. Anjomi suka dukana siagang bayuangta sitojengna.
Nakuai anjo psikologka punna naiki emosita wattunna guppaki macek, anu biasaji anjo, normalji bedek. Mingka bajiki punna kulleki kontrolki emosita sollanna tena na niak garring maraenga. Nakuai Rosdiana Setyaningrum, psikolog battu ri Diana and Associate, larro-larro siagang stress nasabak maceki sanna’ jai kajariang ri taua. Anne nasabak anjo tau guppayya macek, tena kulle naperkirakang tette sikurai la battu ri anjo tampak la namangeia. Pakkasiaka iyya biasaja, mingka nangai lappo-lappo nasabak anu cakdiaji. Maceka kulle naparek larro taua todo’ nasabak mangngangi nasa’ring kalengna kamase. Kulle tongi nasabak tala kullei sallo battu mange ri kantorokna atau nasabak salloi antaman ri kelasna nampa ujiangi ri tampak pakkulianna.
Rua taung laloa, bayuang ku (kamma kamma anne burakne ku mi) ulang tahungi. Nakke termasuk tau antu jaranga ku sare tau kado, mingka punna erok ka, nakke pasti ku parek ki sabajik bajik na siagang se kreatif mungkin kulle ku parek. Nahh anjo wattua nakke niak ide ku erok sarei tallu buah “birthday wish card” anjari kado. Wish card anne kulle ni gunakan punna erok ki palak sesuatu mae ri nakke (yang penting tena na langgarak norma) siagang berlaku lalang na sekre taung (battu ri allo ulang tahun na sanggeng na ulang tahun berikut na ri taung berikut na) kamma anjo sistem na.
Rahmatulla kacinikanna ammakkalak siagang tau toana, bpk darto siagang ibu surtani. Kacinikang sederhana siagang toga na jubah wisuda, tena niak assangka-sangkai anak burakne na anjari wisudawan paling bajik ri jenjang S1. Dg sita iamiantu kiokang akrabna anjo wisudawan program studi ilmu komunikasi. Ia beru lulusuk lalang wisuda online periode Agustus ri GOR. 
Angguppa IPK 3.93, rahmatullah langsung anrai  prestasi sebagai wisudawan siagang indeks prestasi paling tinggi ri jenjang S1. Ia accita-cita, erok na sambung kuliahna mae ri ilmu komunikasi anne impianna niak sejak accidong ri bangko SMK. 
Punna ni cinik Tania battu ri tau kolomanyang, rahmatullah ammake tau to sukkuk dukunganna. Ruayya tau toana anjama sebagai pabaluk kanre-kanreang tena na paksakang ke hendak anakna. Ia ni bebaskan ammilei jurusan siagang kampus eroka na pilei.
Nakke iamiantu tau biasa kungai ammolik barang ri sambarangang tampak, jari punna erokma ammake lingu ma akboya. Niak sekre wattu ku boliki hp ku ri sambarangang tampak kebetulang anjo niak acara ri ballak, ri lekbakna mi acarayya nampa pi ku ukrangi Hp ku nampapi kuboya mingka ku ukrangi kana anjo hp tena ku pasakra nada deringna kajariang tena nilangerek punna nia tau talipong. Ku boyak mi assulung tamak tena memang ku gappa, apalagi sumpadeng niak acara siagang loe tamu battu. Berusahama angukrangi temae terakhir ku bolik sanna ni sayangkan punna tappelak ka loe data-data penting siagang nomorokna agang kantorok lalang ri hp ku. Anjo niaka ri ballak pusingmi akboya, kajariangna ku gappaji ammoterek Hp ku lalang ri kamarak ka ampokang sujada.
Anjo ni kutaknang selanjut na antu mi nai kulle na kelola loro loro antu lekba ka mo ni pisahkanga? Kulle ka ni kelola kaleng kaleng na atokah ni sarei mae ri pihak ka tallu? Okee amba mi lanjutkangi, anggap mi kana katte antu kulle ji ni kelola loro ta kaleng kaleng ta, tekamma jai na antu erok parek kamma anjo? Nakke ku yakin mi iyaa sannak ja sikedde na, alasan na katte kan lekba mo ni sare tipping mae ri pengelola sampah yaa ulang ulang toh, ngapa na harusuk sede pusing pusing siagang mangngan mangangang mikkirik, yang penting nakke lekba mo ku bayarak nampa ballak ku bebasak ki battu ri loro.
Nakke tertarik ka jawab ki anjo pertanyaan na anne wattu na munculuk ri beranda. Pammopporanga punna nakke anonim ka kahh niak beberapa agang ku todong nakke sesama ku pengguna na Quora. Nakke lekba mo hampirik sekre taung nakke ni vonis ka dottorok punna nakke ku alami anjo ni kana panic attack, anxiety attack, social-anxiety attact sigang aghoraphobia. Kulle kapang niak inji jai tau sessai na bedakan antara anjo panic attact siagang anxiety attact. Biasa na punna katte niak ri lalang keadaan anjo tertentu (biasa gara gara mallak), anjo serangan panik ka kulle langsung ki na serang anjo wattu aa rinjo.
Cocoki anjo kelonna Rano, appallu kale-kalengta, akbissa kale-kalengta, tinro kalae-kalengta, kamma mi anjo punna kale-kalenta ammantang tala niak niurang. Kammayya anne biasa salah sekrena iamintu nasabak niakmo ballakna njari konjomi ammantang, taniami ri ballakna tau toana. Naparutusuk tommi kalenna, ammalli apa-apa naparallua, eroki nganre parallui appallu, kullei nabissai pakeanna atau kulle tongi laundry punna jai doekna. Punna tena nanjama, kale-kalenna todo’ ji monnongi, akboya apa kulle naparek, mangei kah accarita surang tau ri ampik ballakna. Punna dodongi nikasiak, nakkukki ri tau toayya, kulle jaki mange ri ballakna manna tassinampe, nganre memang maki pole nampa moterek sollanna tenamo kipallu punna battuki ri ballakta.
Lekbakna akkulia, Indri niagangi urang tau toana siagang bayuangna mange ri pakgaukang wisudana. Wattunna nisa’buk arengna, sannang dudu nyawana Indri, nakuai akhirna appa taungi berusaha kamase anjari sarjana. Lekbakna wisuda, la moterekmi anne ngaseng, mingka tenapa narapiki pakkekbuk assuluka, anne bayuangna Indri langsungi nalamar Indri, eroki na nikkai. Takbangkai Indri kamma erok ammantang jama doke’na. Ri anne tampak pakgaukang wisudana, ri dallekangna jai taua, nicinik surang agangna ngaseng. Tenapa si jang gallarakna, niakmi issedek gallarak beru la na pake iareka calongna bayuangna. Manna mamo takkallasak kijai pakkasiakna Indri, mingka rannu tongi, assolongi jeknek matanna nipakamma terharu. Nassami eroki bunting, manna lekbakpi na bunting nampa akboyai jama-jamanh kulle tonji.
Lekbaki ammalli Ana celengang niaka tulisanna 10 sa’bu, njari sanging doek 10 sa’bu la napantamak konjo ri celenganga. Annang bulan kamma ano, nasungkemi nasabak tenamo nakullek antamak doeka. Narekengmi ngaseng, lakbiringi kapang rua juta nakumpukuk. Tena sallo battui manggena, nikutaknangmi la nuapai anjo celengannu nak? Napaumi Ana kua niak la naballi, mangemi ri toko bulaenga, ammalli ponto ruang grang. Anu sallomi nacinik anjo pontoa mingka tala niakpi doekna kamase, njari rajingi appalak doek ri manggena 10 sa’bu siallo sanggenna ganna rua juta. Nampa mangemj naballi anjo pontoa, bagannaja tenapa tau angngalle rioloi. Sanna’ rannuna Ana dende, napake tojekmi anjo pontona, napakei attinro, pokokna nangai dudu anjo pontona.
Appa bulang le'ba ku bunting tenapa ku hamil, padahal erok ku mo siagang bura'ne ku niak ana' ku. Jai mi program hamil ku jappai siagang bura'ne ku. Antama mi jam sholat Ashar, anjari mange ka riolo sholat ri masigi' samping na Stasiun kota toa ya. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana' ri battangku.
Kebetulan anjo wattua nakke ku alami sessa ka lalang na ku pahami sekre mata kuliah ri anjo semester tallu ku. Wattu na 2 minggu sebelum na ujian tangah semester, nakke apilajarak ma mate matean memang barak kulle ku hadapi anne mata kuliah yaa anne sekrea. Ohhiya, sebelum na nakke erok ka poang ki kana nakke ku punnai 3 tau agang. Ki sabbuk mi A, B, siagan si C. Anne B siiagag A antu mi agang jurusan ku, sedangkan anjo C anne agang ku mingka beda jurusan ki, mingka sekre injaki rumpun. Katte si appak appa baku issen siagang akrab. Kebetulan manna mamo jurusan ku siagang C anne tena na singkamma, mingka ri semester ku anjo wattua niak mata kuliah ta singkamma ri Jurusan na C.
Akbolik doek anjari sekre pakgaukang allo-allona Eka. Niak celengangna sanging doek 20 sa’bu la napantamak ri celengangna. Niak todo’ targetna iamintu annang bulang, pintallunlalang siminggu. Eroki ammalli Hardisk nasabak lumpa-lumpami anne memori HP na. Wattunna nasungke celengangna, langsungji mange ri tokoa ammalli Hardisk. Sannangna nyawana, naerang-erang tojek anjo HDna, napantamak ngasengi poto-potona, pilleng koreana, kelong-kelongna, siagang maraenga niaka ri HPna. Langsung tongi laccirik HP na dende, tenamo na sallo punna nipakei. Nampa anne hardiskna loe kulle antamak, nasabak niak kapang sekre tera kapasitasna, manna loe napantamak pilleng, kulleji. Anjomi na ta’muri-muri tojekmi Eka siallo bujuruk. Bajik dudu nyawana nasabak kullemi naballi anjo nakerokia.
Ri parekanga acara ulang taungku ri balla na agangku ri umuru' ku 20 taunga ri tanggala 12 maret lalua. Ta'bang ka, ka tena ku sangkai kapanna na pare' ki dekorasi na ri balla na agangku. Sanna sannang ku ka jai agangku amminawang poe sareanga acara ulang taung. anjari dekor, hadiah na kanrejawa ulang taungku sanging Panda ngaseng na. Anjo wattua umuru 20 taunga tena kulle ku kaluppai anjo surprise ulang taung battu ri mantan pacarku anjo. Ka na sarenga boneka Panda lompo, bantal Panda na selimut bantal anjo hadiahku. Sanggeng na kamma-kamma anne battu ri taung 2018 sanggeng na taung 2023 niak inji.
Ri taung 2021 ni sakring terlalu sesak ki mae ri nakke. Beberapa mimpi ku siagang harapan ku harusuk ki pupus ri anne taunga. Awalak na battu ri taung antu ni sambut siagang virus kodi sipak ka na serangi ka rua rua na tau toang ku. Kondisi ku makin sanak ki wattu na iyaa tau toang ku rua rua na harusuk ki ni rawat ri ballak garring. Berbagai kemungkinan anjo paling kodia na sessa ka. Tekamma mamo lompo na erok ku kesampingkangi jai kulle accalla calla lalang otak ku siagang ating ku, ternyata memang tena na ak buah hasselek. Emosi ku tatumppai lalang gelombang ka mallakangku nampa ternyata tena ku kulle kendalikan kaleng ku.
panik ka sukses ki na pa kintak taua anne baribbasak ka. Nakke ambangun tatte 8 nampa ku cinik notif grup kelasak ku na kana anne bedeng alloa niak kuis daring kiam siagang terakherek ni kumpuluk ri tatte 11. Panik ma deh nampai ka ambangung. Manna anjo bab na bab hidrolis. Makin panik ma iyaa anjo pelajaran ulang januari. Nampaaa ulangan na anne erok ni pare ri raport huaaa nampa anjo ngaseng ni bilang bilang ji tena na kulle ni boya. Kamma anne kira kira gambaran na nakke anjo baribbasak ka. 07.47 panik ku, tekamma tena wehh kahh anne pelajaran ulang januari nampa taklekba ki ka karawa bok.
Nakke ri terima ri kampus niakka ri ibukota Provinsi kamae anjo totoa ku tena niak bijang na anjo ri Surabaya. Nakke battu ri kota ca’di ri Jawa Timur rampi’ na mi perbatasanna Jawa Tengah. Battuku ca’di sanggeng na lompo ri sikola SMA ku tena ku sekali mantang ri luara kota ku. Wattu ku pertama na antama kuliah mantanga siagang ana’ na tetangga ku ri kota ku ka dia sallomi akkuliah ri anjo kampus ka. Allo se’re ku ri kampuska sibukka siagang kegiatan ospek na kampusku ri tambah tommi siagang tugas-tugas jai kuliahku na pare’ mangnganga mentonga manna poe jai na aturanna ri sareangki ri daeng kalasak ta. Manna mamo mangnganga’ tapi na senang tonja ka jai pengalaman na agang ku gappa ri kampus beru ku.
Singkamma ji hierarki na pengelolaan na anjo loroa antu todong tattuanga lalangperaturan kementrian lingkungan hidup siagang kehutanan republik indonesia, konsep pengelolaan na anjo loro bajik ka, singkamma anjo prioritas na anne mi. Reduce (ni kurangi) loro antu ni hasselekanga. Kegitan pengelolaan na anne ak orientasi mae ri pengelolaan na ri sumber na, antu mi ni pakarammula battu ri anjo ngaseng individu na masyarakat ka. Pengelolaan na anne sannak berpengaruh mae ri jumlah na kuantitas loro na antu ni hasselekang lalang sekre wilayah. Punna anjo ngasen individu na kulle na kurangi loro na antu ni hasselekanga, kulle anjo beban na TPA yaa kulle kurang.
Nakana patannaya carita, riolo, niak rua tau assarikbattang ammantang ri sekrea pakrasangang. Anjo lapong tau assarikbattang, appakararnula ri cakdi· cakdina na nipasikola ri tau toana. Na anjo ia rua taniasssengai angkana kere carakdek kere todong bebek, battuang kana massing carakdeki. Kaassengang tommi iarua kacaraddekanna i Ialanna anjo kamponga. Mange allo, mange bulang, sanggenna attaung-taung nipiara ri tau toana sanggenna tinggi tommi sikolana, alleang narapik tamma ri sikolana, tau rungka tommi. Niakmo sekre wattu naerokmo tau jaia anngangkak kapala kampong ilalanna anjo pakrasanganga. Eroki niangkak kakanna, nakana tau jaia andikna carakde. La niangkaki andikna, nakana tau jaia kakanna carakdek. Apaji na nipakrappungammo pakkamponga, battuang kana tau jaia, na nampa erok niuji lapong tau rua sarikbattang. Kere-kere sallang kaminang carakdek iamoakjari niangkak akjari kapala kampong i lalanna anjo pakrasanganga.
Anjo wattua ku sa'ring mentongi garring panggunga. Dinging mami limangku nampa assongo' dinginga. Tena ku a'biasa tampili' ri dallekang na tau jai, anjari anjo wattua ku pa'ssa mami kalengku a'baca puisi ri dallekang na kalasakku. Padahal na erok ma pingsang ku sa'ring na pakamma garring panggung. Niak todong pengalaman garring panggung ku ri kalasak 7 SMP. Anjo wattua niak jamang pilajara Matimatika ku ri suruhki a'pare bangung ruang nampa ri presentasikan ki ri dallekang na kalasak ka. Anjo wattua appa tau ja siagang agangku presentasi ri dallekang na kalasakku, tapi niak mi seng garring panggungku na kana agangku na cini kamma tau mayat tallasa' ka puca' mami tanjaku. Tapi na kamma-kamma anne antamaku ri sikolah SMK sanggengku lulusu' ri kampusku tena mi na sanna' dudu garring panggungku.
Nasib na kamma anjo dudu sanna siala’ annimpa seorang petugas tiket kereta api assala’ inggris, Belly Mujinga (47). Passala’na, Mujinga amminawang nitulari Covid-19 gara-gara nipe’rui oleh seorang bura’ne niaka riolonganna akkana kalengna terjangkit virus corona. Mujingnha na isseng ammiliki riwayat masalah pernafasan anne ninyatakan mate 14 allo lekbakna insiden nipe’rui anjo. Nilansir battu ri The Guardian, insiden niaka menimpa Mujinga anne niisseng mulanna riwattunna ia sementara anjama siagang sekre urang bainena ri stasiun Victoria, London ri 22 Maret allaloa. Ri wattu ia sementara anjama anjomj, Mujinga siagang urang bainena tiba-tiba angguppa serangan battu ri tau bura’ne ia mangngaku ammiliki virus corona. 
Seolah-olah jaga jarak, pri anne nisa’bu justru dengan sengaja pe’ru sanggengna appassuluk ta’roko mae ri arahna Mujinga siagang urangna.
RS baine 20 taung berui bunting siagang bura'ne na 1,5 bulang. Anggapai luka ri liman na, bangkeng na do'ko na ri sempa' ki nampa ri ba'ji ulung na. Awalanya kejadianna anjo bura'ne na arenna AYK, anjari bura'ne na 1,5 bulang lalu a, battui daeng na ri balla na nampa anjo RS tena na sempat na pake jilbab na ka buru-burui na sungke pintu na. Larro mi anjo wattua AYK, padahal na le'ba mi RS pamopporang tena na u'rangi a'pake jilbab riolo. Tapi na anjo AYK larro dudumi tinggi emosi na ri baine na RS nampa na ba'ji mi baine na. Le'ba anjo ri ba'ji nampa ri ancam erok ri sirang je'ne terasa', langsungi na laporkan anjo AYK ri kantoro' polisi.
Tangnga bangngi Nunu angngarruk ri dallekang laptopna, nikareki ngarruk nasabak niak pilleng naciniki, ternyata nasabak lekbaki ammalli tike’ konserna Super Junior napake anjo doek naboli’-bolika. Sallo memang tommi sanna’ dudu erokna mange ciccinik langsung konserna Super Junior punna niaki ri Indonesia. Akhirna, sampulo taungmi nangai anjo grupka, nampai kulle naballi tike’ konserna sallang ri Jakarta. Tenamo beta sannangi Nunu untuk anne alloa. Doek nakumpuluka sisalloang kulle napake ammali anjo anu nakeroki dudua. Siratangi angngarruk tojek kamase. Punna niak memang tujuangta ammoli’ doek, pasti kulleki konsisten. Lekbakna anjo kulleki sungke rekening beru khusus untuk ammoli’ doek, nampa kipolongmi battu ri doek balanjata allo-allo.
Sayang na kassa dugaan ku nakke punna anjo Prank siagang sejenis na jai ni ngai ri taua. Nakke pribadi tenaku ngai anjomi beranda Youtube ku tena nia malo malo anu kamma anjo. Nakke antu ku ngai ji punna bercanda bercanda ringan ji taua antu kulle memang ni agangi bercanda akrab maki siagang ni isseng tojeng tekamma sifat na. Ni bercandai taua apalagi na tau maraeng antu tena ni issengi apa na laloi apa masalahna kulle fatal akibat na. Tekamma kulle katte ni isseng kana anjo taua (korban prank) lalang keadaan bajik bajik ja siagang kulle ni bercandai ? kulle ji mingka harusuk ki ni pile pile taua kulle ji ka ni prank atoka tena kulle.
Ri PHK ka ri kantoro’ ku ri PT Rekso Nasional Mangkasara ka anjo jai tau kurangmi na balli produk na na pakamma Covid 19. Jai perusahaan erok bangkrut ka Kamae-mae daerah ya ri tongkoki’ anjari anjo perekonomian ka mantung dudui.Ri PHK ka le’ba ku anjama ri anjo PT Rekso Nasional Mangkasara battu ri taung 2017 sanggeng na 2020. Anjari 3 taunga anjama ri anjo kantoro’ ka. Agang-agang ku ri kantoro’ ka sanging tau baji’ anjomi ku ngarru wattuku ri PHK siagang tallu agangku poe. Ri sareang ja pesangon rua kali gajiku. Sukkuru alhamdulillah ja inne ji rejeki na sareanga Allah Ta’ala ri kantoro’ ku anne.
Ki jai-jaimi pengalamangta accarita ri dallekangna jai tau. Punna parallu kicobami rolo’ accarita ri dallekangna buru’nengta atau bainengta. Lekbakna injo accarita ki issedek ri dallekangna bija sekre ballakta, punna talluji ammantang, tallu tommo. Kamma injo, tassikekdek-sikekdek. Lekbakna anjo boyaki lakbi loea tau nampa accaritaki ri dallekangna. Kammaji anjo sollanna biasaki, kulleki accarita lancarak manna jai tau. Mingka punna nikuasai ji anjo apa la ni kuayya tea maki dumbak dende nasabak sitojengna kulle ngaseng jaki appau atau accarita bajik manna jai tau, ota’ta ji anjo biasa tena na barani manna mamo kulleji. Njari pa’biasang mami niboya sollanna tena ki nekkerek punna jai tau ri dallekangta.
Alannya barang ri Bandara napare' pusingi patangna. Punna anjo baranga salloi tena rigappa, ca'di kemungkinanna ammotere' ri patangna. Tapi maraengi anne se're taua nagappai ammotere'ki koperna lanya ki  appa' taung. Anne taua lanya ki koperna wattuna ri pa'ribakkang ri Chicago wattuna ri pesawatka. Anne taua nacobami ambulang-bulang naboya koperna, mingka pihak maskapaika anne tena naissengi lakamae anne barangna taua. Tiba-tiba nia' telepon ri Texas anne baranga nia'ki rigappa, anne taua lippui nasaba appa taung mi baranga anne lanya. Anne taua saweki nakira anne penipuan nasaba' tena na yakin barang appa taung lanya kullei rigappa. Wattuna anne koperka nia'ki nia' bagian lecetki. Wattuna nasungke koperna, anne taua nagappai barang riolona, nia' perhiasan, charger, laptop, pakaian siagang barang maraenga. Anne patangna koporo'ka rannuki nasaba' tena nasangka anne baranga kullei rigappa.
Anjo pakkasiak dodonga tea laloki anjari passabakangna. Agang bajikna Ana, Sari arengna, anjari passabakang didongna Ana. Nasabak wattunna bunting Ana, tena na battu Sari, padahal lekbakmi pole niballiang kaing seragam, minhka tena na battu, na iya ji sekre agang paling bajikna Ana. Wattuna nikutaknang nakuai nikioki surang ammakna mange ri Surabaya ciniki bayuang beruna ammakna. Ngarruk mami Ana kamase, nasabak napikkiriki anne allo karannuangna parallu niak todo’ iya ngaseng tau nangaia. Mingka la nikurami. Lekbakna anjo alloa anne Ana tala lekbaki na talipong urangna ii Sari nasabak tenapa nakaluppai anjo alloa, njari anne andikna mange nakiok Ana jappa-jappa akboya bo’bo’, mange ri mol ka. Pokokna sollanna tenamo na dodong bunting berua.
Jintu sallomi akbaluk-baluk bakara’, jai tau nangai bakara’na nasabak bambangi ladana. Lekbaki pantamak berkas lalang ri Dinas Koperasia, sollannna la niak penghargaan tallu la nisareang ri pabaluk jai taua ngai’i. Sitojengna guppai sekre Jintu penghargaang. Rannui siminggu bujuruk tena marina ammakkalak. Nikutaknangi apa baca-bacana na kulle guppa, nakuai pertama pabajiki niatta punna niak nigaukang, maka rua kiu’rangi tojeki Karaengata’ala punna niak la niurusuk. Terakhir pabajiki pikkirangta, nasabak Karaengata’ala sanging nabantuji ianai paralku nibantu. Anjomi nakua Jintu, mingka punna tena niguppa apa-apa, tea tongki dodong dudu nasabak anjo nikuayya dalle’ tena tau ngissengi. Punna dallena tenaja anjo la kemae, mingka punna tena dalletta manna nibalek-baleki kalengta, tala niguppai.
Atalia Praratya akkana sala sekre kelemahanna punna sementara dakka-dakka. Bainenga battu ri calon gubernur Jawa Barat, Ridwan Kamil, anne mangngaku biasa tena na fokus riwattunna dakka-dakka. Terengmi karo-karo iareka sementara appikkiri sekre hal sambil na pajappa bangkengna, hal anne mae ri atalia anjari siri’-siri’.
Sala sekre kajadianna sabak na pareki Atia Praratya assiri’-siri’ ri wattunna erok lammotere’ mae ri bandung rilekbakna na penuhi undangan pakbuntinganna putri Presiden Joko Widodo, Kahiyang Ayu siagang Bobby Nasution ri Solo, Jawa Tengah, ri tanggala 8 bulan 11 taung 2018. Riwattua, Atalia Praratya sementara niak ri Bandara Adi Soemarmo ia salah antamak wc. 
“Jari ya, kadang-kadang memang tena na fokus punna a’dakka,” kanangna atalia ri bandung.
Apalagi Rusli na isseng tojeng, anjo anak anaka ak pikrui ammake effort tenaga kamma anjo. Teai kana erok ji bawang na pasuluk slilit niaka ri gigi na nampa tena na sengaja na taba i Rusli. Teai, teai kamma anjo. Anjo anak anak ka tojeng tojeng na pikrui Rusli kah memang erok ki na lecehkan Rusli. Punna anjo Rusli tena na sadari posisi na anjo wattua, antu kodong memang sopirik ji ri matan na anjo anak anak na pelanggan na, Rusli kulle ja na kakbilik siagang na jewek anjo anak anak ka. Anjo ji iyaa kah Rusli ji ngissengi, ammak na anjo anak anaka tena na issengi.
Undian kulle todong ni cinik anjari singkamma botorok ka anjo antu aturan karena na antu mi ni tantukan sekre kaputusan ni pile acak. Undian anne biasanna ni parek anjari pattantu nai gappa hadiah. Conto na antumi undian punna malliki sekre tikek ni sare nomorok ri tau balukkia. Anjo nomorok nomorok ka ni gattang ngi acak tena ni issengi nai punnai, anjo ni gappa yaa sumpaeng anjomi tau anggappa yaa. Anjo sumpaeng tau anggapa yaa, iyaa mi punnai anjo hadiah lekba ka mo ni tantukan. Jai negara tena na sare izin ri batasan lekba ka mo na tantukan, kah ajo botork ka niak battu battu kodi na, siagang angatorok batasak batasak ni sah kan anne botoroka.
Tau toa mo anne, niak jai modelek akkarena antu cocoka ri jai tau, bajik ammalo hape, ammalo game, ato ka komputer. Niak todong poeng jenisik na anne game kulle ki na hiburuk sanggeng ta jang jang. Niak na anne game hape aa, sekre atokah jai janisik na anne karena riolo aa tena mo na jai ni ngai, kamma kamma annae anjo tau ngaia na panjari lompoi anne karena game ka. Niak sekre karena na nikana Gacha, anjo mi karena lalang game kulle ki anggapa hadia singkama ni undi. Mingka apa nikana anne Gacha, ngapa na anjari na ngai tau anne game ka lekbak na niak anne nikana Gacha?
Wattuku sikola a’balu ka siagang manggeku ri pasara’ tradisional awal na berhasil ka, jai untung na a’balu kaset CD bajakan ka anjo. Kulle ammali manggeku oto na balla. Ka taua nontongi film ri VCD/DVD ri Tv na ri balla ato kamae poe. Tapi na jaman ka ta’ ganti tarrusu’ ki anjo kaset CD bajakan ka tena mi na laku. Anne wattua taua ngaseng nonton video ri Youtube tena mo ri kaset CD. Ka gampang mi tau nonton film ka hp a canggih mi kulle mi nonton jai na keroki ka niak ji kuota na. Anjomi anjari bangkrut ki usaha kaset na manggeku.
Paling kungai nakke punna dodong nyawaku, accaritaya surang urangku paling kungaia. Nasabak punna assuluk ngasengi anjo caritayya biasa bajikmi pakkasiaka. Nakke biasa punna niak dodongku nasabak kajariang, mukona kamma anjo aklampaya surang agangku battu ri bari’basak sanggenna karueng. Mange cicciniki bioskop, mange nganre, mange bissai u’, facial ri salonga, pokokna nigaukang ngasengi sollanna nikaluppai anjo pakkasiak dodonga. Biasa todo’ ammacaya bo’bo’, tallu bo’bo lalang siallo sanggennami bangngi antu kubaca, anjo punna kale-kalengku ji, tena ku urang, njari laccirikka ammaca bo’bo’. Maraengi punna niak niurang manna apa niparek punna sipakrua tongki bajikji nikasiak towwa kamase. Bajiki nganrea, bajiki nikasia apa-apayya, bajik tongi nikasiak tinroa.
Mingka, kanre kanre antu katte ni pesan anjo ri ibu kantinga anjo lekba mo siap, iyaa kah lekba mo siap mi, iyaa, matang mi nampa siap mi ni kanre. Berhubung rencana anjo bancaan nga ni unduruk ki akhere na katte ni kana mae ri ibu kantinga kana ayam balado na baribbasak pi ni pakei nampa palak izin ki bolik ki ri etalase na ibu kantinga sekre bangngi. Ibu kanting nga setuju ji kah anjo wattua alloa lekba mo bangngi nampa ibu kantinga lekba mo moterek, akhere na anjo ayam balado aa sekre panci lompo sumpaeng ni tutup ji ammake serbet rate na.
Sebagai tau toa, katte pasti lekbak sala anya’bu arengna anakta. Kulle sabak katte angkioki arengna kakangna padahal sementara accarita siangan mae ri andikna iareka kabalikanna. Ri wattunna erok akkio’ anak, tena na sengaja areng-areng na lalang ri sistem kamma anjo amminawang assulu’ (akibatna salah sa’bu areng) sanggengna katte angguppa areng niaka annaba. 
Hal kamma anne merupakan proses yang alami na tenaja na parallu nikawatirkan. Katte tena parallu khawatir, apalagi menganggap hal anjo iamiantu pertanda loa-loa. Sabak menurut penelitian ri taung 2016, singkamma na kutip battu ri laman jurnal antropologi, hal anne hanya kesalahan ca’di mae ri memori lalang ri otak. Mingka terkadang katte merasa siri’-siri’ sebagai tau toa punna katte salah akkio’ arengna anak kalengta.
Anne Cia, sekre allo niak pabaluk basso gerobak nakiok mange ri dallekang ballakna. Lekbakna anjo Cia mangei ri ballakna ngaseng teganggana akkatto’-katto’ akkiok nganre basso. Battumi anne Riska akkutaknang ngura mako dende Cia sanna kamma katto’-katto’nu. Njari nakua Cia kinneko Riska, kuok ngasengi tau niaka lalang ri ballaknu angnganre basso. Lekbaka ujiang akboya jama-jamang nampa luluska, sikalija ujiang langsung lulus njari erokka pasuluki sakka’na. Battu ngasengmi anne tau battua ri ampik ballana ngaseng ammasang basso, lakbusuki anne basso sekre garobak naborong Cia. Lekbakna nganre basso ngaseng tetanggana nakuami salamak ru Cia, semiga lacciriki dallekna sollanna kullei issede’ akkiok nganre manna basso garobakji.
Alhamdulillah, salamak ja battu mae, langsung mi calon bunting nga ni suro sambei bajunna. Make up na biasa biasa ji. Nampa pas ta lampa mae ri ballak eroka ni pake akad, ku cini ki burakne ku ni gandeng motorok hahaha, ammake jas, make sorban, nakana erok ki mae jempuk ki pak imam ka . Anjo tau ciniki marrang ngaseng ngi nakana wehh antu buntinga la kamae ii ehhhhh! Nampaa akhere naaa, proses na ijab kabul ku aman alhamdulillah. Lekba anjo, salim salim ma siagang tamu battu aa. Nampa lekba anjo izin maki moterek. Siagang burakne ku langsung lampa mae ri kost kost an ku kah muko erok maki moterek anjama poeng.
Asran anne kullei naliput Piala Dunia ri Qatar bak so'na anjari nyata. Anne pecapainga semakin lengkapki nasaba' kullei siruntu' pagolo' idolana Kaka siagang kullei appoto bareng. Pertemuan siagang Kaka anne tena na sengaja. Anne asran nacini'ki Kaka nia' ri pertandingan makase're Piala dunia. Kebetulan anne rua taua singkammai ri Cafe. nacini' idolana Kaka nia" ri dallekangna matana, ate na anne Arsan lansgungi ta'bangka. Awala'na Arsan anne a'lolo'-lolo'ki a'repese' akhirna apala'ki appoto singkamma. Kaka tong akhirna ero'ki mingka asistenna Kaka anne tenamo nanyamang nacini' jai tau appoto siagang Kaka. Asran anne rannui nasaba' teai Kaka tong kulle appoto singkamma wattuna ri Qatar, Asran anne kulle tongi appoto siagang John Terry.
Punna tena ampatangi doe' kammanne anjo borroi, tena doe' saribattanga tong pura-purai tena akkaenalang. Rinjo nakke nampai ammotere' ri Taiwan, harusu'na ngerang jai doe' anjari tattipu siagang agency anjari doe'ku kupakei ongkoso' ammotere' ri Indonesia. Nakke akkana ri tau toaku tenaja apparalu rijemput ri bandara, nasaba' ongkoso travel ka'jalaki. Allampa siagang ammotere singkamma rua juta. Mingka malah ri jemput siagang oto nia' tau toaku, dato'ku, purinaku siagang andikku. Nakke tong nia' inji doe' niboli'kang kurang labbi pitu juta. Nakke ammaliang kulkas, kipas angin, siagang kasoro' pammantangang attindro. Mingka nakke ri balla'na tau toaku kale-kale, nakke anrasakang asing nasaba' jarang ri balla', ritambah anne beru makase're ampatangi kamara' pribadi anjari nasaba' balla le'ba rinovasi nasaba' hasil anjama terasa'ku ri Taiwan.
Kulle niak 2 jam hape ku mate. Nakke lekba ma pattasaki kost ku kah ku pikkiri anne wattu aa gagalak maka erok ma lette tampak mantang atokah mae ka suluk ri daerah. Wattu na hp ku patuo poeng moterek, sannak jai na notif antama. Bajik talipong, sms, siagang bbm (anjo wattua tenapa ni kana Whatsappa) siagang niak 1 (sekre) nomorok antu tena na tedaftar ri pesan antama nakana “Telepon nga sinamperek punna aktif”. Nakke ku issengi anjo pasti cowok na anjo baine selingkuhan na sumpaeng. Ku beranikan mi kaleng ku telipongi, langsungi na angkat nampa kenalan maki. Jai kutaknang na tengtang bayuang ku mingka ku kana langsung maki si appa baku sibuntuluk barak kulle clear ngaseng.
Sitojengna anjo tena nabajik punna liba duduki mantang kale-kalengta nasabak kullei napengaruhi mentalta. Punna lolo kijaki nampa tala surang maki tau toayya, parallu paki ammilei agang anjo bajik- bajikka nasabak punna tena, ballassiki katte. Jai tau mantangpi kale-kalengna nampa lari salai giokna nasabak tala niak tau toana la kanassui. Punna mangei akkuliah ri kotayya nampa tau toana ri kampongi, apa todo’ naissengangi tau toana. Njari anjo anaka parallu na isseng kua tena na bajik punna bebasak duduki, apalagi punna baine. Jai tau biasa nakiok mange bayuangna ri tampakna sollanna niak na agang, mingka biasa anjo punna nyamang mi nakasiak, maraengmi giokna, lari salami panggaukanna. Anjomi paralluna tau toayya nakontrol bajik-bajik anakna.
Salah antamak wc baine. Ri wattunna dakka-dalka ri sekre mall siagang urang-urangku. Nakke erok dudu ammela je’ne cakdi iareka atta’mea, akhirna nakke langsung allari mae ri wc. Sangking tenana ku tahangk, nakke tena kuciniki lambang iareka simbol wc nia nikususkan mae ri burakne na baine. Nitambai poeng, wc burakne na baine assingampi. Akibatna, nakke sala antamak wc baine. Jari, anjo riwattua nakke antamak ri wc baine anjo, tantu saja langsung kalangngerang tau akgora na sumpaanh baine niaka lalang ri wc anjo. Nakke allari sulu’ battu ri wc, na langsung antamak ri wc buraknea dengan rupa annahan siri’. Sikuntung tau amperatikan nakke siagang rupa  assingkamma tahu na curigai mae ri nakke. Mungkin, paraia na are’ kana nakke erok bermaksud mengintip ri toilet baine a anjo. Jari nakke simata mere’-mere antahangi siri’ku.
Sanna sannangku kulle ka ammali hp Iphone 14 pro battu ri hasil celengangku kale-kale. Anjo sallo ma erok niak hp ku iphone wattu ku ji mempo ri tampa' kuliahku. Tena ja na ku sia-sia anjama terasa manna mamo naungi timbangan na kalengku, yang penting na kulle ja ammali kale-kale barang ku kerokia. Beru tompa anne ammali barang kajjala ri tallasak ku, tena ku sangkai kulle tonja ammali barang 20 puluh jutayya la'bi anne. Ku kana mi ri ammak ku tena mo ku jujai poe ri doek, kulle ma a'boya kale-kale. Mangge ku poe lappasa mi juja na ri nakke ka tena mo na pikkiri ki erok na sareanga doek, ammak ku mami na andik ku na sareang.
Olahraga golo’ iareka olahraga tim, jai paki nampa kulleki akkarena, niakpi 11 tau akkarena sekre tim, niak pajaga gawangna, akjaga ri bokoang siagang ri tangnga. Anne olahragayya parallui bola siagang gawangna punna erokki karena. Tania injoji bawang, anne olahragayya parallu todoki wasi’. Akkarena 90 meni’ nibagei anjari rua bageang, 45 meni’ sekre bageang. Riko tena nalulusuk antama ri Tim pagolo’ Nasionalka, batena mami latihang allo bangngi mingka tena antamak arengna ri tim ka. Pakrisik nyawana, dodongi kalengna, assolongi jeknek matanna nasabak tena kulle natarima kua tena antamak arengna. Nampa annemi olahraga paling nangaia Riko, nabokoi sikolana nampa pokuski akkarena golo’ battuna kijai SD, antamak ri asramayya nabokoi ballakna mingka tenaja nalulusuk kamase.
Napauji dottoroka kua punna sanna’ dudu pakkasiak mallak lalang kalengta, paralluki gaukang anne, pertama ki introspeksi kalengta, usahaki pabajiki punna niak salah lalang kalengta, teaki pikkirik pinruang punna erokki pala’ pammopporang ri tau lekbaka nipadodongi sollanna kulleki anjari tau lakbi bajika pole. Kulleki appalak masukang ri agang bajikta, tarima tongki kritik sollanna kule anjari pabajikang mange ri katte. Amminawangki ri jai pakgaukang sosialka sollanna jai tau kulle niurang accarita. Sisikali mangeki liburang atau akjappa-jappa, punna niak ho’bits kulleki mange gaukangi ho’bita, punna niak doekta kulleki mange akbalanja. Terakhir paralluki patingkatki ibadahta mange ri Karaengata’ala sollanna kulleki dallekangi iya ngaseng masala niaka lalang ri katallasangta.
Agoraphobia kulle ni alami ri sekre tau wattu na inji caddi sanggeng na lompo mingka kondiri anne labbi biasa terjadi ri usia remaja atokah dewasa muda (kurang batu ri 35 taung). Selain na anjo, agoraphobia anjo kulle labbi biasa ni buntuluk mae ri baine dari pada burakne. Niak beberapa faktor anjo kulle na tingkatkan resiko sekre tau na taba agoraphonia antu mi na sakring kaleng na mallak kahh kulle anjari korban tindakan kriminal, na alami kecelakaan, atokah tak tularak penyakit tertentu. Na punnai trauma battu ri kejadian anjo lekba ka na alami, singkamma ni salai ri anggota keluarga atokah na alami penyiksaan.
Nassami ri linoa anne jai kajariang passabakang dodong. Iya ngaseng tau tallasaka pasti lekbaki nakasiak kamma anjo. Niak sekre urangku nasabak dodongi, kinne naung dudumi kalenna, tallasak kijai mingka kammami tau mate. Nasabak anne Lina la buntingmi, allonami, mingka anne buru’nea tena na battu. Nakuai taua naik baine maraeng erok nabuntingi. Cidong buntingmi pole Lina kamase mingka sanggenna bangngi tala battu anjo buru’nea nampa sikalinna tonji. Battu ri anjo ji alloa, ngarruk tojek Lina, tena naissengi kemae la nabolik rupanna ka nga’ngalik dudui ri taua ngaseng, ri agangna ngaseng. Anjo alloa mustina anjari allo karannuangna Lina, mingka ngurana anjari allo paling dodongna Lina nasabak anjo buru’ne mustia anjari buru’nenna, tena na battu nampa lari surang baine maraeng.
Andmesh Kamaleng pakelong baji’ ka battu rawai na kullei anjari pakelong lompo. Riolo na Andmesh Kamaleng minawangi anjo ajang pa’boya bakat arenna Rising Star Indonesia taung 2016-2017 na kulle na pare’ ta’bangka anjo juri na ngaseng ka baji’ dudu sa’ranna anjomi assulu’ ki anjari juara se’re. Le’ba anjo jai mi na pasulu kelong na kulle na gappa penghargaan na Best Asia Artist taung 2019 ri Korea Selatan. Na kana Andmesh na pakamma jai kelong ku pasulu anjari karya baji’ ku na bantu tonga daeng-daeng senior pakelong ku na kulle ku gappa anjo penghargaanga sannang na nyawaku. Erok tarrusu’ ka pasulu kelong baji’ ka jai fans na tim ku bellayya anne dukunga.
Mingka sebalik na manna tekamma caddi na anjo masalah yaa ni hadapi, punna ating ta siagang pikiran ta tak guncangi gara gara anjo (munculuk mi antu pisakring tena ni ngai, timbuluk mi pisakring kodi, timbuluk mi perasaan wa was atokah ragu siagang maraenga) anjo mi masalah caddi kamma anjo kulle ki sanging na ganggu kalinoang ta, kanre ta, olahraga ta, kesehatan ta bahkan poeng masa depan ta. Anjo mi bajik punna siagang ki ki issengi nai kaleng ta, apa antu ni cerna siagang ni serap (ni cinik siagang ni langngerek) kulle na pengaruhi tekamma katte respongi keadaan na hehehe singkamma mi motivator.
Brazil anne sallomi nirupa anjari butta kalassukangna pagolo' legendariski. Salah se're atlet jai tau angaiki anjo Ronaldonho anbe berua mae ri Indonesia. Anne momenka tena namaloi Gading Marten anggondangi bate limangna anne legenda pagolo' Brazilka anne. Gading Marten anne ero'ki angalle bate limangna ri bajuna Ac Milan nomoro' dongko'na sagang tuju pulo patangna Ronaldinho. Momen appoto siagang angalle bate limang ri bajuna Gading Marten anne naabadikanki ri Instagram. Agangna Gading Marten, Raffi ahmad anne rannu tongi kullei ambantu belana siruntu' idola anne. Raffi Ahmad ambantu tongi rekam video siruntu'na Gading Marten siagang Ronaldinho. Nakana Raffi Ahmad anne angappai rejeki anak soleh nakana Raffi Ahmad ri pimbali kamerayya.
Fio panik mi nampa tallang mi naung ri rawa na sungai ya. Siapa agang na akkarena siagang Fio na ciniki Fio tallang ri sungai anjomi erokki ngaseng na tolong Fio. Na kiok mami damkar battui. Ri erang mi ri balla garring tena bella dari anjo sungai ya tampa' na Fio tallang. Anggappa mi perawatan intensif Fio ri balla garringa. Hasili' rontgen ri gaukang ri kalenna Fio ta'tunjukki punna Fio anggapai cedera ri otak na. Pembuluh darah ri otak na reppe'. Na kana dottoro ka anjo  reppe' na pembuluh darah na ka Fio panik dudui wattu na ri lalang na je'ne ka ri sungai.
Jari sannak maki pokok na. Wattu na pertama kali ta ammalli sekre barang, ki tanamkangi ri lalang na pikiran ta msaing masing, kana teai ji katte bawang antu punnai anjo baranga. Hehehe. Maraeng tong punna memungkinkangi anjo bajua ni pakea katte antu memang ni custom ki alias ni pesangi, nampa anjo motif na todong katte parek ki. Sumber battu ri segala sumber gengsi antu mi tena ni pede. Nahh punna katte cuek cuek bebek jaki siagang pede pede jari punna sikbuntuluk ki tau antu tena yaa baku isseng ki singkammai bajung ta siagang motif na persis ki, barak kulle tena ni canggung, saling balasak senyum mami ki atokah ni sapai punna parallu.
Stress tala kullei naroba apa-apayya, punna nitabaki PHK, nampa streski, tala nakiok jaki poeng anjo perusahaanta. Anjomi nikua manna dodongki, tena kitarimai ni PHK, mingka la nikurami? Parallua niparek kinne iareka niboyai antekamma batena kulle antamak doeka mange ri koccikangta manna tala anjama maki ri perusahaang. Parallui ki palannyaki rolo’ stresta, mangeki jappa-jappa kemaekah antu mange, aklampa maki kale-kalengta, kianggapmi bonus untuk kalengta ka lekbaki anjama terasak. Tea maki mange ri tampak bella dudua nampa kakjalak, ammani-mania mo, lammoroka sollanna tena na jai dudu doek boli’-bolikangta lakbusuk. Punna lekbakmi anjo, moterek maki nampa langsung maki akboya apa bajik nijama-jama issedek ka loe ji antu jama-jamang punna erokki akboya.
Nakanamo lapong Buta, bajik sikalimintu, mingka sukak-sukkaraknaji antu kusakring, apapa ia ri sesena tau akdengeka. Na antekammami nusakring bateta antawai punna niak papidallekna karaeng Allahu Taala? appibalimi lapong Pesok angkana, "Ikau rua, inakke se're, nasabak ikau tosseng akdengek, mingka tutumamako bela sikraka nubuangkik."
nakanamo lapong Buta, "Bajikmi punna kamma antu, ammuko kippakaramula. Pammukoanna aklampa tojemmi ia rua sidengek-dengek mange-mange ri ballakna tukalumannyanga ampatara ruai limanna. Natenamo kamma sayang rannuna nasabak iaji jai ambongkaiai ak!ampa iareka na nijoliang pakkekbuk. Ri nawa-nawanna lapong Pesok siagang lapong Buta anjo tukalumannyanga sannak labona siagang panngamaseanna mange ri paranna tau naia tukasiasia. Naiakia sigilinganna akrupa jaianganji tupakrisik katallassanna masarro labo siagang masarro panngamaseanna ri paranna tau.
Le'ba anjo acara na Pesbukers Haruka JKT 48 ri prank Raffi ahmad, tau accini ki larroi. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru. Ka anjo wattua Haruka sanna' inji sedihna na pakamma ammoterang daeng na ri Jepang. Niak se're tau na pasulu ki petisi arennna, anjo petisia isi lalang na erok na pale'ba acara na Pesbukers siagang erok na hapus acara na ri TV ya. Ri target 35 ribu tau na tanda limangi anjo petisia. Sanggeng na kamma-kamma anne tena mi anjo acara na ri hapusu mi.
Sanngenna sanna rassimi, mate tommi tau toaya. Naia matenarno nipakanarni anne tau tujua. Nakanarno, kerearni anne riolo nigaukang, attumatea dolo, iareka akbagea barang-barang?" Nakanarno karninang toaya, tena antu kau nacocok punna lakbageki riolo. Sibajik-bajikna punna attumate tommakik riolo. Lappasappi pangajianna passuro macanna banngi banngina, le’ba’ nipanaung katinroanna, pannganreanna, nipattunuang bembe, niboyarnrni tuang kali, ka tabajikai punna ikatte tonja Ia sibagei. Sibajik-bajikna punna tuang kali niboya. Boli’mi karnma assuluk cukena, assalak adelek bagena. Naia lekbaknamo attumate, appanngaji appa pulo allo appa pulo banngi a’dara-dara, appananung pannganreang,appanaung katinroang, attunu bembe, niakmo kira-kira sarnpulo allima allona appikkirik ngaseng, nakanarno, "Lappasakminne kapakrisanta ri bapak, bajikmi niboya tuang kali na nibage anjo pattumatea. Bolikmi assulu’ karnma cukena assalak adelek bagena. Anne tuang kali mangena niboya, ka tau nakaniakki tong suallak, tena tong nakkiok a gang jai-jai. Ruaji aganna nakiok.
Niak tau ri Inggris anggapai harta karung sikamma koin bulaeng umuru' ratusang taungmi wattu na na baji'ki balla na. Anjo wattua na baji'ki bagiang palluna. Awala na bainena anggapai cangkiri' ca'di. Ta'bangkai na cini ka lalang na anjo cangkiri' ca'dia niak 260 koin bulaeng. Le'ba na ri teliti anjo cangkiri' ca'dia anjo bulaeng na battu ri taung 1610 sanggeng na taung 1727. Na kana anjo penilitia anjo ri gappa na koin bulaeng 260 batu na anjari arkeologi lompo battu ri Inggris, ka battui ri taung 18. Awala na battu ri gali anjo butta ri balla na na kira kabel listrik ji, tapi na niak koin bulaeng ri rawa dapara' na ratusan bulaeng lalangna.
Nakke punna ka pengalaman ni lallung kongkong. Kejadian na anjo wattu kunakke SD inji nampe nakke anjo wattua sementara naik sepeda ka. Nakke sebenar na teai ma anjo wattua karena karena mingka sementara mengembala ka bembe bahasa keren na “ngangon”. Isseng mi kelayapan kamae ma beberapa bembe ku lekba mo ku boya kaliling kaliling kampong mingka tena pa ku buntuluk ki. Nakke ku coba mi anjo boyai mae ri sikola SD ku kah ri lingkungan sikola na todong ni kelilingi ri kebun kelapa sawit anjo jai aa rumput na. Nakke akkaliling kaliling ma ri anjo sikolah yaa battu na ri boko lampa ame ri miko na anjo sikola yaa.
Tena na simata accinik, mingka nakke mengalami kajadian paringi’-ringi anjo. Ri wattungku SMA, paraikatte niwajibkan untuk amminawang kegiatan pramuka. Anjo ri wattua paraikatte sementaea akkemah ri sikolayya. Siagang anjo ri wattua nakke masih kelas sekre Sma, jari anak beru yang penurut. Malam anjo paraikatte iangaseng akkumpulu ri ruangan untuk allangngere arahan kakak pembina, nampa akkarena games. 
Na anjo ri wattua si kakak pembina erok menguji solidaritas paraikatte ngaseng, dengan cara yang sannak menjijikan. 
Paraikatte accidong barrisi na membentuk huruf U. Nampa sang kakak pembina assare 1 je’ne mineral hargana seharga 500 rupiah yang biasa na balukang warung, untuk na inung mae ri iangaseng anak-anam niaka lalang ruangang. Peserta niaka berjumlan sekitara 40 tau nisuruh angnginung je’ne mineral cakdi, na jangankan sanggengna anjo je’neka lakbusu.
Anak siswi kalasak Xl IPA 4 SMAN Sukomoro anjo harus silolengang siagang sikuntung paulung loro niaka anggalle loro ri TPA Wilis, Kota Nganjuk. “Bungasaki angngiru rasa loro battangku kamaa kusasiak erok taklangnge. Eroka taklangnge,” kanangna
Mingka, pakkasiak ringi’-ringi siagang rasanna anjo loroa sannak bau’ mae ri kakmurungku langsung mendadak lanyak ri wattungna kucini paulung loro ri dallekangku. “Nakke lannasak anciniki paraia harus angngalle loro supaya kulle bertahan hidup. Pakkasiak erok taklangnge pung langsung lanyak. Tena ku anjari taklangnge,” lanjut baine assala niaka ammantang ri Desa Sumengko, Kecamatan Sukomoro anjo sambil ammakkala. 
Anciniki para anggota pramuka appau pengalamanna ri wattu ammilei loro sikarue. Andalan Cabang Urusan Bina Muda  Edi Wicaksono langsung pulakngisi. Menurutna puluang anggota pramuka niaka amminawang diklat Pramuka Patriot Lingkungan anjo memang nilatih untuk mencintai lingkungan
Artis girlband anjo Haruka JKT 48 anggappai prank wattuna anjari bintang tamu ri Persbukers Antv. Awal na anjo Raffi Ahmad na kana lannyakki' jam limang na. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru. Ka anjo wattua Haruka sanna' inji sedihna na pakamma ammoterang daeng na ri Jepang. Niak se're tau na pasulu ki petisi arennna, anjo petisia isi lalang na erok na pale'ba acara na Pesbukers siagang erok na hapus acara na ri TV ya. Ri target 35 ribu tau na tanda limangi anjo petisia.
Wattu nakke assikolah ri SMA, awalna nakke guppa kalasak A riwattua niak sistem perengkinan kelas jari niak nikana kelas plus, A, B, C, dan seterusna sanggengna F. Kebetulan ri wattua nakke lolos ri kelas A, siagang sipakrua urangku tassebar ri kelas-kelas maraengang, mulai mi kinne assiguppa siagang urang-urangku terbentuk lima tau iamiantu ani, ugi, ira, santi siagang nakke. Mulanna wattu kelas A tenapa ni akrab dudu mingka mae-maenganna allo pakaramulama siagang mange-mange, singkamma aklampa ri kantin, musholla iareka accidong2 ri koridor. 
Akhirna tibami wattu kanaikang kelas, tamae anne saatna ni pilei teranga siratang ri kelas IPA iareka IPS, dan Alhamdulillahna nakke sipakagang guppa kelas singkamma iamiantu IPA 2 kannemi tamba jarrek persahabatanku akhirna appareki areng julukan iamiantu JL (Jomblo Lebay).
Punna niak niguppa doek jai, nassami naintala sannang. Apalagi punna jai dudui. Sanna’ mamo rannuna taua. Mingka bajiki punna anjo dallek kiguppayya, sipakrua kibagei mange ri tau kamase-masea. Bajik tongi punna kisareangi tau toata nampa nisuroi aklampa mange ibadah Umroh. Kulle tongi kipakei akjappa-jappa sikekdek sollanna siagang bayuangta. Punna jai dudu niguppa, kulleki apparek masigi atau sikola pesantren sollanna kulle nipake ri jai taua. Tena anjo ji bawang, barakka tongi pole diekta punna jai tong nipasuluk sakka’na. Pokokna punna upakki na guppaki doek jai, tea mamiki kaluppai tau toata siagang bijangta ngaseng, agang-agangta anjo biasa urangki lalang sannang manna dodong. Anjo ji parallu kipikkirik sollanna pila’ barakkaki anne dallekta.